Aino Kaukovaara

**Aino Johanna Kaukovaara** on Jasmin Voutilaisen esittämä hahmo televisiosarjassa Salatut elämät. Vuosina 2008-2010 hahmoa esitti Janna Ilmanen, mutta näyttelijä vaihtui nykyiseen Nightmare 2 - Painajainen jatkuu -elokuvassa vuonna 2014. Lisäksi Aino nähtiin vuonna 2015 spin-off -sarjassa Satula. Hän teki paluun itse runkosarjaan 30. marraskuuta 2018 esitetyssä jaksossa.

## Perhe

Ainon vanhemmat ovat Panu ja Iiris Kaukovaara. Hänen kaksi biologista sisarusta ovat Sampo ja Otto Kaukovaara. Lisäksi Ainolla on siskopuoli Peppi Puolakka, sillä Panu oli naimisissa Pepin äidin Veeran kanssa.

## Elämä sarjassa

### **Työelämä**

Palattuaan takaisin Pihlajakadulle syksyllä 2018 hän tuurasi Ismo Laitelaa tämän Delismo-kaupalla ja oli töissä siellä jonkin aikaa. Sen jälkeen Jiri Viitamäki tarjosi hänelle työpaikkaa kahvila Moosesta. Nykyään Aino työskentelee Aki Nikkisen johtamassa Mustavaara-yhtiössä.

### **Asuminen**

Vuonna 2008 Aino muutti isänsä Panun ja veljensä Oton kanssa Pihlajakadulle Veera Puolakan asuntoon, ja he asuivat siellä parin vuoden ajan, kunnes muuttivat takaisin kotikaupunkiinsa Lahteen. Vuoden 2018 paluun myötä Aino muutti siskopuolensa Pepin luokse Pihlajakatu 23:n asuntoon B3. Vuoden 2019 syksyllä hän muutti kimppakämppään yhdessä Tale Taalasmaan, Janne Haukkalan, Samuli Palokosken ja Victoria Saaren kanssa. Sittemmin jokainen kämppis on lähtenyt ja nykyisin hän asuu siellä veljensä Sampon sekä Viola Heleniuksen ja Mira Jokisen kanssa. Sen jälkeen hän muutti Jeren luokse asumaan, mutta palasi takaisin kommuuniin, kun Jere jätti hänet.

### **Rakkauselämä**

* Pietari Haukkala - Salasuhde. Samaan aikaan Pietari oli parisuhteessa Peppi Puolakan kanssa. Päättyi, kun Peppi sai tietää heistä.
* Samuli Palokoski - Parisuhde. Päättyi, kun Samuli kertoi, ettei hänellä ole enää tunteita Ainoa kohtaan.
* Noel Axelsson - Lyhyt seksisuhde.
* Jere Sievinen - Avoliitto. He olivat kihloissa, mutta suhde päättyi Jeren saatua tietää Ainon ja Tomin salasuhteesta.
* Tomi Laiho - Salasuhde. Samaan aikaan Aino oli kihloissa Jeren kanssa. Päättyi, kun Jere sai tietää heistä.

Kun Aino jäi asumaan Pepin luokse, hän kertoi juuri eronneensa. Hän alkoi flirttailla Pepin poikaystävälle Pietari Haukkalalle ja lopulta he lähentyivät, kunnes Peppi sai tietää Ainon ja Pietarin salasuhteesta, tämä jätti Pietarin ja häipyi maisemista. Ainon ja Pietarin välillä ei tapahtunut enää mitään, vaan myös Pietari lähti pian Helsingistä Lola Vinbergin kanssa.

Aino alkoi seurustella uuden kämppiksensä Samuli Palokosken kanssa, kunnes Samuli kertoi heidän suhteensa olleen virhe, sillä Samulilla oli ollut koko ajan tunteita hänen hyvään ystäväänsä Victoria Saareen.

Ainolla oli lyhyt seksisuhde Noel Axelssonin kanssa.

Aino alkoi seurustella Jere Sievisen kanssa ja he päätyivät kihloihin asti, mutta samaan aikaan Ainolle tuli tunteita Jeren hyvän ystävän Tomi Laihon kanssa. He päättivät salata suhteensa, vaikka Tomi painosti häntä kertomaan totuus ja vakuutti, että he kuuluvat yhteen. Lopulta Daniela Honkanen, joka oli nähnyt heidät suutelemassa Moosessa, lipsautti Jeren kuullen heidän suudelmasta. Jere jätti Ainon ja heitti molemmat pihalle asunnostaan. Pian tämän jälkeen Jere putosi Severin kanssa käydyn kamppailun seurauksena Moosen ikkunasta kadulle, jonka myötä hän menetti muistinsa, eikä muistanut hänen ja Ainon eroa tai tapahtumia tämän jälkeen, joten hän elää siinä uskossa, että hän on menossa edelleen naimisiin Ainon kanssa. Aino tuli sairaalaan tapaamaan Jereä ja molemmat kertoivat rakastavansa toisiaan.

## Lähteet

1. ↑ Koko nimi selvisi jaksossa 4061.
2. ↑ Tapahtui jakson 4045 lopussa.
3. ↑ Tapahtui jaksossa 4046.
4. ↑ Tapahtui jakson 4056 lopussa.